14.2.07  7. postoperativer Tag    Au hüt nume d'Churzfassig.  Ich han hüt Bsuech  übercho vom Dennis. De Dennis hät die gliich OP vor öppe emene Jahr gmacht. S'Mami und de Papi sind froh händ sie de Dennis und sini Eltere kenneglernt, will sie ihne vor minere OP viel Muet gmacht händ. Viele Dank!  Ich han immer no e chli Fieber, das wett eifach nöd weg. Mis Bluetbild (CP?) isch aber guet, sägeds. Villicht chumm ich wieder en Zah über und han deshalb Fieber? Sie händ mer hüt welle no es 300 mg Dafalgan Zäpfli welle geh; zum Glück hät mis Mami aber nomal gfröget, denn ich bruch eigentli  nüme e sone starchi Dosis. Im Kinderbettli wett ich eigentlich nüme pfüsele. S'Bett vom Mami isch da scho vill bequemer. D'Eltere meined, die Mödeli höred dänn uff, wenn ich wieder diheime bin. Mal Luege, wer da de länger Schnuff hät. Am 8i am Abig bin i zwar uuuu müed gsi, aber schlafä han i nöd welle.  Am Götti und de Frau Götti möcht ich vielmals Danke säge will sie mich so vill chömed cho bsueche. Ich freu mich jedes Mal riesig!!!!!